CELEX: C2005/155/28
Language: el
Date: 2005-06-25 00:00:00
Title: Απόφαση του Πρωτοδικείου, της 21ης Απριλίου 2005, στην υπόθεση T-28/03, Holcim (Deutschland) AG κατά Επιτροπής των Ευρωπαϊκών Κοινοτήτων (Άρθρο 85 της Συνθήκης ΕΚ (νυν άρθρο 81 ΕΚ) — Εκτέλεση αποφάσεως του Πρωτοδικείου — Επιστροφή εξόδων που προέκυψαν από τη σύσταση τραπεζικής εγγυήσεως — Εξωσυμβατική ευθύνη της Κοινότητας)

25.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/14
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 21ης Απριλίου 2005
   στην υπόθεση T-28/03, Holcim (Deutschland) AG κατά Επιτροπής των Ευρωπαϊκών Κοινοτήτων (1)
   
   (Άρθρο 85 της Συνθήκης ΕΚ (νυν άρθρο 81 ΕΚ) - Εκτέλεση αποφάσεως του Πρωτοδικείου - Επιστροφή εξόδων που προέκυψαν από τη σύσταση τραπεζικής εγγυήσεως - Εξωσυμβατική ευθύνη της Κοινότητας)
   (2005/C 155/28)
   Γλώσσα διαδικασίας: η γερμανική
   Στην υπόθεση T-28/03, Holcim (Deutschland) AG, πρώην Alsen AG, με έδρα το Αμβούργο (Γερμανία), εκπροσωπούμενη, αρχικώς, από τους F. Wiemer και K. Moosecker, στη συνέχεια δε από τους Wiemer, P. Niggemann και B. Menkhaus, δικηγόρους, κατά Επιτροπής των Ευρωπαϊκών Κοινοτήτων (εκπρόσωποι: R. Lyal και W. Mölls), με τόπο επιδόσεων στο Λουξεμβούργο, που έχει ως αντικείμενο αγωγή αποζημιώσεως διώκουσα την επιστροφή των εξόδων συστάσεως τραπεζικής εγγυήσεως, στις οποίες υποβλήθηκε η ενάγουσα κατόπιν προστίμου που της επιβλήθηκε με την απόφαση 94/815/ΕΚ της Επιτροπής, της 30ής Νοεμβρίου 1994, σχετικά με διαδικασία εφαρμογής του άρθρου 85 της Συνθήκης ΕΚ (Υπόθεση IV/33.126 και 33.322 Τσιμέντο) (ΕΕ L 343, σ. 1), ακυρωθείσα με την απόφαση του Πρωτοδικείου της 15ης Μαρτίου 2000, Cimenteries CBR κ.λπ. κατά Επιτροπής, γνωστής ως «Τσιμέντο» (T-25/95, T-26/95, T-30/95 έως T-32/95, T-34/95 έως T-39/95, T-42/95 έως T-46/95, T-48/95, T-50/95 έως T-65/95, T-68/95 έως T-71/95, T-87/95, T-88/95, T-103/95 και T-104/95, Συλλογή 2000, σ. II-491), το Πρωτοδικείο των Ευρωπαϊκών Κοινοτήτων (τρίτο τμήμα), συγκείμενο από τους J. Azizi, πρόεδρο, Μ. Jaeger και F. Dehousse, δικαστές, γραμματέας: H. Jung, εξέδωσε στις 21 Απριλίου 2005 απόφαση με το ακόλουθο διατακτικό:
   
               1
            
            
               Απορρίπτει ως απαράδεκτη την αγωγή, καθόσον αυτή στηρίζεται στο άρθρο 233 ΕΚ.
            
         
               2
            
            
               Απορρίπτει ως απαράδεκτο το επικουρικό αίτημα να ερμηνευθεί η αγωγή, καθόσον αυτή στηρίζεται στο άρθρο 233 ΕΚ, ως προσφυγή ακυρώσεως ή ως προσφυγή κατά παραλείψεως.
            
         
               3
            
            
               Απορρίπτει ως απαράδεκτο το αίτημα αποζημιώσεως, καθόσον αφορά τα μεταγενέστερα της 31ης Ιανουαρίου 1998 έξοδα συστάσεως τραπεζικής εγγυήσεως.
            
         
               4
            
            
               Απορρίπτει, κατά τα λοιπά, την αγωγή ως αβάσιμη.
            
         
               5
            
            
               Καταδικάζει την ενάγουσα στα δικαστικά έξοδα.
            
         
      (1)  ΕΕ C 124 της 24.5.2003